open-index/open-wikipedia-markdown huggingface dataset:
Ripsikatkerot

**Ripsikatkerot** eli **ketokatkerot** (*Gentianella*) on katkerokasvisuku, johon kuuluu 305 lajia. Niitä esiintyy Euraasiassa, Amerikassa ja Australiassa. Suomessa kasvaa neljä lajia ripsikatkeroita, joista yleisin on ketokatkero (*Gentianella campestris*), mutta sekin on harvinainen. Ne ovat pieniä yksi- tai kaksivuotisia ruohokasveja. Kehtokatkeroa lukuun ottamatta ne ovat uhanalaisia, horkka-, keto- ja rantakatkero ovat erityisesti suojeltavia lajeja.

## Ripsikatkerolajeja
* Englanninkatkero (*Gentianella anglica*)
* Hentokatkero (*Gentianella tenella*) → nykyisin *Comastoma tenellum* partakatkeroiden suvussa
* Horkkakatkero (*Gentianella amarella*)
** Syyshorkkakatkero (*Gentianella amarella* var. *amarella*)
** Kesähorkkakatkero (*Gentianella amarella* var. *lingulata*)
* Kehtokatkero (*Gentianella aurea*)
* Ketokatkero (*Gentianella campestris*)
** Syysketokatkero (*Gentianella campestris* var. *campestris*)
** Kesäketokatkero (*Gentianella campestris* var. *suecica*)
* Merikatkero (*Gentianella baltica*)
* Rantakatkero (*Gentianella uliginosa*)
* Sahakatkero (*Gentianella detonsa*)
* *[[Gentianella propinqua]]*
* *[[Gentianella scarlatinostriata]]*

## Katso myös
* Katkerot

## Lähteet

## Aiheesta muualla
* Finto: Kassu – Kasvien suomenkieliset nimet: ''Gentianella''
* Funet: Ketokatkerot (''Gentianella'')
* United States Department of Agriculture (USDA): ''Gentianella'' 
* Flora of China: ''Gentianella''
Paavo Niemelä

**Paavo Heino Jalmari Niemelä** (3. huhtikuuta 1936 Tyrnävä – 19. helmikuuta 2018 Oulu) oli suomalainen keihäänheittäjä.

Niemelä saavutti keihäänheitossa SM-hopeaa Kalevan kisoissa 1963 ennätystuloksellaan 80,33 m. Hän oli Soini Nikkisen ja Pauli Nevalan jälkeen kolmas 80 metrin rajan ylittänyt suomalainen keihäänheittäjä. Kalevan kisoissa 1964 hän sai SM-pronssia tuloksella 72,80 m. Vuonna 1964 hän heitti parhaimmillaan tuloksen 78,35 m.

Niemelä oli Tyrnävän Tempauksen kasvatti ja edusti myös Posion Pyrintöä ja Kuusamon Erä-Veikkoja. Hän oli 169-senttisenä aikanaan maailman lyhimpiä huippukeihäänheittäjiä. Hän piti keihäänheitossa 30 vuoden tauon mutta aloitti 2000-luvulla kilpailemisen veteraanisarjoissa. Kesäkuussa 2008 hän heitti 70-vuotiaiden Suomen ennätyksen 47,10&nbsp;m ja paransi heinäkuussa 2009 ennätystä tulokseen 50,22&nbsp;m (500-grammaisella keihäällä).

## Lähteet
* 

### Viitteet
Ace (albumi)

__NOTOC__
**Ace** on Desperadon studioalbumi, joka julkaistiin 18. heinäkuuta 2006.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Dee Snider – laulu
* Bernie Torme – kitara
* Marc Russel – bassokitara
* Clive Burr – rummut

+

* Peter Coleman – tuottaja
* Bernie Torme – masteroija

## Arvostelut
* AllMusic: 

## Lähteet

## Aiheesta muualla
* ''Ace'' discogs.com -sivustolla
Lester James Peries

**Lester James Peries** (5. huhtikuuta 1919 – 29. huhtikuuta 2018) oli srilankalainen elokuvaohjaaja, -tuottaja ja -käsikirjoittaja. Hän ohjasi pitkällä urallaan 18 täyspitkää elokuvaa. Töiden joukossa on myös lyhytelokuvia ja dokumentteja. Peries oli ensimmäisiä tyyliltään srilankalaisia elokuvia tehnyt ohjaaja, ja häntä on kutsuttu myös Sri Lankan elokuvan isäksi.

## Ura
Peries syntyi 1919 Colombossa katoliseen lääkäriperheeseen. Hän muutti vuonna 1947 Britanniaan, missä hän työskenteli kuuden vuoden ajan *[[The Times of Ceylon]]in* kirjeenvaihtajana. Hän teki Britanniassa useita lyhytelokuvia.

Peries palasi Sri Lankaan ja toimi siellä alkuun brittiläisen dokumentaristin Ralph Keenen johtamassa hallituksen elokuvayksikössä. Periesin ensimmäinen täyspitkäelokuva oli *[[Rekava]]*. Antti Alanen kuvaa teoksessaan sitä omanlaisen srilankalaisen elokuvan avauksena. Peries sai Kultainen palmu -ehdokkuuden elokuvasta Cannesin elokuvajuhlilla 1957.

Vaikka *Rekava* saikin Cannesissa hyvän vastaanoton, se eikä seuraava elokuva *Sandesaya* eivät menestyneet taloudellisesti. Hän jatkoikin työtään toimittajana. Peries taisteli koko uransa ajan rahoituksen kanssa eikä tehnyt 50 vuotta kestäneen uransa aikana kuin 18 täyspitkää elokuvaa.

Peries pystyi 1960- ja 1970-luvulla työskentelemään säännöllisesti elokuvien parissa, sillä monet hänet teoksistaan olivat tuolloin taloudellisesti menestyneitä. Peries palasi 1990-luvulla ohjaajaksi oltuaan sivussa yli vuosikymmenen ajan. Hänen viimienen elokuvansa oli *Ammawarune* (2006).

## Perhe ja tunnustukset
Kasvaessaan Peries käytti kotikielenään englantia. Hän meni vuonna 1964 naimisiin elokuvaohjaaja Sumitra Periesin (o.s. Gunawardena) kanssa. Hänet palkittiin vuonna 2007 Sri Lankabhimanyalla. Hänestä tehtiin vuonna 1997 Ordre des Arts et des Lettres’n komentaja.

## Aiheesta muualla
*  

## Lähteet
Raatekasvit

**Raatekasvit** (*Menyanthaceae*) on kaksisirkkaisten Asterales-lahkon heimo. Heimoon kuuluu nelisenkymmentä ruoholajia. Kasveja esiintyy vesissä ja kosteikoissa kaikkialla maapallolla. Suomessa heimon kasveista esiintyvät raate ja lammikki.

## Tuntomerkit
Raatekasvit ovat vesi- tai suokasveja, joiden lehtiasento on kierteinen, toisinaan myös kaksirivinen. Joskus lehdet ovat sormiliuskaisia, joka tapauksessa ne ovat kourasuonisia. Lavan laidoissa on tavallisesti vettä erittäviä hydatodeja, ja lapa on nyhälaitainen. Lehtikanta on leveä ja ruoti enemmän tai vähemmän palteinen. Kukat ovat toisinaan heterostylisiä. Verhiö on tyveltään yhteenkasvanut, ja teriöliuskoissa on sivupalteet ja/tai ripsuja. Heteenponnet ovat nuolimaisia. Kukassa on mesiäinen. Sikiäin on enemmän tai vähemmän kehänpäällinen, ja vartalo toisinaan puuttuu. Luotti on kaksiliuskainen tai lusikkamainen. Siemenaiheet kiinnittyvät laitaistukoihin. Hedelmä on rakokota, harvoin marja (*Liparophyllum*). Siemeniä on paljon, ne ovat joskus karvaisia. Siemenessä on öljyinen ravintovarasto eli endospermi.

## Luokittelu
Raatekasvit kuuluvat Asterales-lahkon evoluutiopuussa kladiin, jossa ovat myös siniviuhkakasvit (Goodeniaceae), Calyceraceae ja asterikasvit (Asteraceae). Kladin kasveille on ominaista muun muassa ruohovartisuus, kukinnon päätekukkaisuus, päätekukan alapuolella olevat yksittäiset kukat ja viuhkomaiset osakukinnot, yhteen kasvanut teriö, teriöön kiinnittyvät heteet, yhdislehtinen ja kahdesta emilehdestä muodostunut sikiäin ja pitkä alkio, jossa ei ole endospermihaustorioita (imuelimiä).

Aikaisemmin raatekasvit vietiin katkerokasvien (Gentianaceae) yhteyteen, joihin nähden on kuitenkin kemiallisia eroja iridoidi-yhdisteissä. Cronquist (1981) sisällytti heimon Solanales-lahkoon. Vesielämään sopeutumisen vuoksi raatekasveilla ja lummekasveilla (Nymphaeaceae) on yhteistä: haarautuneet kivisolut (sklereidit) ja ilmakanavat.

### Suvut
Heimossa on viisi sukua ja noin 58 lajia, joista peräti 40 kuuluu lammikkeihin (*Nymphoides*). Raatekasvien viisi sukua ovat:
* *[[Liparophyllum]]* Hook.f.
* *[[raatteet|Menyanthes]]* L. – raatteet
* *[[Nephrophyllidium]]* Gilg (*Fauria* Franch.)
* *[[lammikit|Nymphoides]]* Seg. (*Limnanthemum* S.G.Gmel.) – lammikit
* *[[Villarsia]]* Vent.

## Lähteet
* Stevens, P. F. 2001–: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Patrik Bodén

**Patrik Bodén** (s. 30. kesäkuuta 1967 Fryksände) on entinen ruotsalainen keihäänheittäjä.

Bodén pitää hallussaan Ruotsin keihäänheittoennätystä tuloksella 89,10 metriä, jonka hän heitti 24. maaliskuuta 1990 Austinissa. Tulos oli myös muutaman kuukauden maailmanennätys, ennen kuin Steve Backley heitti 2. heinäkuuta tuloksen 89,58. Hän saavutti myös Splitin EM-kisoista pronssia Backleyn ja Viktor Zaitsevin jälkeen.

Hän edusti maataan kaksissa olympialaisissa: vuosina 1992 ja 2000, mutta jäi molemmilla kerroilla karsintaan. MM-kilpailuissa hän sijoittui kahdeksanneksi Tokiossa 1991 ja Stuttgartissa 1993 ja kahdenneksitoista Ateenassa 1997. Göteborgissa 1995 ja Sevillassa 1999 hän jäi karsintaan. Helsingin EM-kilpailuissa 1994 hän sijoittui neljänneksi ja Budapestin EM-kilpailuissa 1998 kahdenneksitoista.

## Kausien parhaat heitot

* 1986 74,66 Uddevalla 25.9.
***1990 89,10 Austin 24.3.**
* 1991 79,64 Tokio 25.8.
* 1993 88,26 Reykjavik 17.6.
* 1994 83,54 Nizza 18.7.
* 1995 80,12 Pariisi 3.7.
* 1997 86,52 Fukuoka 13.9.
* 1998 85,15 Karlstad 15.7.
* 1999 84,52 Gävle 14.7.
* 2000 85,16 Karlstad 18.6.

## Lähteet
Zwijndrecht

**Zwijndrecht** tarkoittaa seuraavia asioita:

*Zwijndrecht, kunta Alankomaissa
*Zwijndrecht, kunta Belgiassa
Puustelli Group

**Puustelli Group Oy:n** tehtaat valmistavat keittiökalusteita tuotantolaitoksissaan Harjavallan Merstolassa. Puustelli Group Oy kuuluu Harjavalta-ryhmään, johon kuuluu myös Kastelli-talot ja Lapti Group. Yrityksen juuret ovat vuonna 1920 perustetussa *Harjavalta Osakeyhtiössä*.

Vuonna 2010 Puustelli Group Oy:n liikevaihto oli noin 72 miljoonaa euroa ja henkilöstömäärä 262, joilla luvuilla se oli Suomen kolmanneksi suurin huonekaluvalmistaja Martelan ja Novartin jälkeen. Suomessa Puustelli Group Oy ja sen verkosto työllistää noin 1&nbsp;400 henkilöä.

## Lähteet

## Aiheesta muualla

*Puustelli
Explosions in the Sky

**Explosions in the Sky** on teksasilainen post-rock-yhtye, joka on tullut tunnetuksi tunteisiin vetoavasta musiikistaan, inspiroivista sävellyksistään, ja intensiivisistä live-esiintymisistään. 

## Historia
Yhtye perustettiin vuonna 1999, jolloin sen nimi oli vielä Breaker Morant. Nimi oli viittaus australialaiseen kansansankariin, Harry "Breaker" Morantiin. Explosions in the Skyn nykyinen nimi perustuu rumpali Chris Hraskyn kommenttiin kaupungilta kuuluneista ilotulituksista yhtyeen nauhoitettua ensimmäisen raitansa, *Remember Me as a Time of Dayn*.

## Musiikki
Explosions in the Skyllä ei ole laulajaa, joten sen kappaleet ovat lähes poikkeuksetta instrumentaalisia. Yhtyeen jäsenet ovat kommentoineet lauluelementin jättämistä pois Austin City Limitsin haastattelussa. Kitaristi Munaf Rayanin mukaan se ei yksinkertaisesti tuntunut heistä sopivalta, johon rumpali Chris Hrasky tarkensi perustelemalla, että Explosions in the Skyn jäsenet kuuntelivat perustamisensa aikoina muita instrumentaaliyhtyeitä. Tästä he saivat idean olla ilman keulakuvaa, jolloin kaikki jäsenet voivat osallistua paremmin kappaleiden tekoon.

Yhtyeen viimeisin levy, *Take Care, Take Care, Take Care* ilmestyi huhtikuussa 2011.

## Diskografia
### Albumit
* *[[How Strange, Innocence]]* (17. tammikuuta 2000; uusittu painos 11. lokakuuta 2005)
* *[[Those Who Tell the Truth Shall Die, Those Who Tell the Truth Shall Live Forever]]* (27. elokuuta 2001)
* *[[The Earth Is Not a Cold Dead Place]]* (4. marraskuuta 2003)
* *[[Friday Night Lights (albumi)|Friday Night Lights]]* soundtrack (29. lokakuuta 2004)
* *[[All of a Sudden I Miss Everyone]]* (20. helmikuuta 2007)
* *[[Take Care, Take Care, Take Care]]* (18. huhtikuuta 2011)
* *[[The Wilderness]]* (1. huhtikuuta 2016)

### EP:t
* *[[The Rescue]]* EP (11. lokakuuta 2005)

### Muut esiintymiset
* Kappale "Remember Me as a Time of Day" albumilla *[[Refurbished Robots]]* (1999)
* Kappale "The Long Spring" albumilla *[[Thank you (compilation)|Thank you]]* (2004)

## Lähteet

## Aiheesta muualla

* Yhtyeen viralliset kotisivut 
* Fanien ylläpitämä Myspace-sivusto
Tantive IV

**Tantive IV** on kuvitteellinen avaruusalus George Lucasin *[[Tähtien sota]]* -elokuvissa. Vuoden 1977 alkuperäisessä *[[Tähtien sota (alkuperäinen elokuva)|Tähtien sota]]* -elokuvassa (myöhemmältä nimeltään *Star Wars: Episodi IV – Uusi toivo*) se oli ensimmäinen nähty alus ja Leia Organa oli siinä matkustajana.

## Alkuerä ja suunnittelu
Aluksen ulkonäkö perustuu *[[Millennium Falcon]]in* varhaisimpiin konsepteihin. Kun televisiosarjassa *[[Avaruusasema Alfa]]*, jonka esitys alkoi vuonna 1975, esiintyi alus nimeltä Eagle Transporter, jonka ulkonäkö muistutti Industrial Light & Magicin kehittämää ulkonäköä *Falconille*, mallintekijät suunnittelivat *Falconin* uudelleen ja sovelsivat edellisen suunnittelun *Tantive IV:lle* kutistamalla mallia sekä siirtämällä ylisuuria osia ja ohjaamon. Tämä selittää myös aluksen 194 senttimetriä pitkän pienoismallin monimutkaisuuden, mikä olisi ollut tarpeen *Falconin* kuvailemisessa. Aluksen nimi paljastettiin alun perin National Public Radion radiokunnelmassa *Uudelle toivolle* vuonna 1981 *Tähtien sodan* nykyinen virallinen verkkosivusto kuvailee sitä Alderaanin risteilijäksi (Verkkolinkki).

## Kuvaus

*Uudessa toivossa* Leia Organa salakuljettaa tässä aluksessa Galaktiselta Imperiumilta varastettuja Kuolemantähden piirustuksia ja aikoo matkustaa Tatooinelle pyytämään Obi-Wan Kenobia auttamaan Kapinaliittoa taistelussa Imperiumia vastaan. Mutta matkan aikana Imperiumin tähtihävittäjä seuraa heitä planeetan ylle. Aluksen joutuessa kaapatuksi, Leia piilottaa piirustukset R2-D2:n sisään ja käskee tätä viemään ne Kenobille. R2-D2:n ja C-3PO:n paettua alukselta pelastuskapselissa Tatooinen pinnalle, Imperiumin iskujoukot ja Darth Vader astuvat sisään alukseen. Vader kuristaa kapteeni Raymus Antillesin hengiltä ja ottaa aluksen muun miehistön sekä Leian vangiksi. 

Alus esiintyy myös elokuvassa *[[Star Wars: The Rise of Skywalker]]*, jossa siitä oli tullut osa Vastarinnan laivastoa. Se oli mukana Exegolin taistelussa, Nien Nunbin ja Urcos Furdamin toimiessa sen lentäjinä. Alus tuhoutui ja Nunb ja Furdam saivat surmansa, kun Palpatinen taivaalle ampumat Voimasalamat sekoittivat aluksen ohjausjärjestelmän ja saivat sen putoamaan.

Samanlaisia corellialaisia korvetteja käytettiin Endorin taistelussa elokuvassa *[[Jedin paluu]]*. Ja elokuvassa *[[Star Wars: Episodi III – Sithin kosto]]*, nuorempi Antilles toimi kapteenina samankaltaisella aluksella nimeltä *Sundered Heart*. Näitä aluksia esiintyi myös videopeleissä, kuten *X-Wing* -simulaattoripelisarjassa sekä *[[Star Wars: Empire at War]]* -strategiapelissä.

## Lähteet

## Aiheesta muualla
*''Tantive IV'' Wookieepediassa 
*CR90 korvetti Wookieepediassa
Pappilan hätävara

**Pappilan hätävara**, (, , ), on jälkiruoka, joka valmistetaan sekoittamalla leivonnaisten, esimerkiksi pullan tai keksien murusia, hilloa sekä kermavaahtoa keskenään. Perinteinen vanhan ajan pappilan hätävara perustui niin sanottuun leipäkeittoon eli vanhoja leipiä ei heitetty pois, vaan niistä tehtiin hätävararuoka, joka välttämättä ei ollut jälkiruokaa. Nykykehitykset eivät siis ole perinteiseen pappilan hätävaraan perustuvia. Sodanajan pappilan hätävaraan ei ollut viisasta käyttää kermaa ja siitä tehtyä kermavaahtoa, koska sille oli tärkeämpääkin käyttöä.

## Lähteet
High Speed 1

**High Speed 1** (lyh. **HS1**, ent. **Channel Tunnel Rail Link**) on Lontoon St Pancrasin ja Kanaalin tunnelin suun välinen suurnopeusrata. Rata avattiin liikenteelle kahdessa osassa: ensimmäinen 28. syyskuuta 2003 ja toinen osa 14. joulukuuta 2007.

## Historia

Kanaalin tunnelin ja Pariisin välille avattiin suurnopeuslinja, LGV Nord, vuonna 1994. Samantyyppinen suurnopeusrata avattiin myös Lillen ja Brysselin välille vuonna 1997. 

Eurostar-junat saattoivat ajaa näillä osuuksilla 300 kilometriä tunnissa, mutta Englannin puolella ne joutuivat käyttämään tavallista rataa hiljaisemmilla nopeuksilla. Koska paikallisliikenne kulki samoja raiteita, siitä aiheutui paljon myöhästymisiä eikä vuoroja voinut ajaa yhtä usein kuin nykyään.

Alkuperäisen suunnitelman mukaan Channel Tunnel Rail Link olisi tullut Lontooseen kaakosta ja sen pääteasema olisi sijainnut maan alla lähellä King's Crossin rautatieasemaa. Toteutuneen suunnitelman mukaan rata linjattiin idästä kohti Lontoota. Tämä avasi mahdollisuuden käyttää hiljentynyttä St Pancrasin asemaa terminaalina, josta olisi myös yhteys North London Linelle. Idea yhteydestä sille kuitenkin hyllytettiin myöhemmin.

Alkujaan rata piti rakentaa yhtenä kokonaisuutena, mutta vuonna 1998 hanke ajautui taloudellisiin vaikeuksiin. Tämän seurauksena se jaettiin kahteen osaan. 

Radan ensimmäinen 74 kilometriä pitkä osuus Kanaalin tunnelilta Fawkham Junctioniin lähellä Ebbsfleetin asemaa Kentissä otettiin käyttöön 28. syyskuuta 2003. Suurin osa tästä osuudesta kulkee moottoriteiden M2 ja M20 vieressä. Osuuden turvallisuustesteissä 30. heinäkuuta Eurostar kulki parhaimmillaan 334,7&nbsp;km/h, joka oli Ison-Britannian raideliikenteen nopeusennätys.

Toinen, 39,4-kilometrinen osuus avattiin 14. joulukuuta 2007. Etelästä tullessa Ebbsfleetin jälkeen rata menee Thames-joen alitse 2,5 kilometriä pitkässä tunnelissa. Kuljettuaan noin kymmenen kilometriä Lontoon esikaupunkien reunoilla rata menee kahteen yhteensä noin 19 kilometriä pitkään tunneliin. Sen katkaisee kilometrin mittainen osuus Stratfordissa, jossa sijaitseva asema avataan helmikuussa 2009. Asemalta on myös raideyhteys North Polen varikolle. Tunneli päättyy St Pancrasin aseman pohjoispuolelle. 

Rata lyhensi matka-aikoja Ranskasta ja Belgiasta noin 40 minuutilla. Pariisista Lontooseen matka kestää nykyisin kaksi tuntia 15 minuuttia.

Vuoden 2012 kesäolympialaisten aikaan radalla kulki Southeasternin liikennöimä *Olympic Javelin* -suurnopeusjuna.

## Katso myös

* High Speed 2, suurnopeusjunayhteys Lontoosta Birminghamiin

## Lähteet

## Aiheesta muualla

*Kotisivut
Metta

**Metta** on naisen etunimi. Pentti Lempiäisen Suuren etunimikirjan mukaan se on lyhentymä saksalaisesta nimestä Mathilde, Eeva Riihosen kirjan *[[Mikä lapselle nimeksi?]]* mukaan taas muun muassa Saksassa käytetty muunnos nimestä Margareta.. Metta on annettu etunimeksi 1960–2019 Digi- ja väestötietoviraston tietojen mukaan 63 naiselle.

## Tunnettuja Mettoja
*Metta World Peace (s. 1979), yhdysvaltalainen koripalloilija

## Lähteet
Azura Skye

**Azura Skye**, alk. Azura Dawn Storozynski (s. 8. marraskuuta 1981, Northridge, Los Angeles, Kalifornia) on yhdysvaltalainen näyttelijä. Hänet tunnetaan muun muassa rooleistaan televisiosarjoista *[[Zoe, Duncan, Jack and Jane]]* (1999–2000) ja *[[Buffy, vampyyrintappaja]]* (1997–2003).

## Ura
### ''Zoe, Duncan, Jack and Jane''
Skyen tunnetuimpiin rooleihin kuuluu kenties Janen rooli televisiosarjassa *Zoe, Duncan, Jack and Jane*. Sarja alkoi vuonna 1999 ja päättyi vuotta myöhemmin vuonna 2000 kahden tuotantokauden ja 26 jakson jälkeen. Toisella tuotantokaudella sarjan nimeksi vaihdettiin lyhyempi *Zoe...*. Skyen lisäksi muissa nimirooleissa näyttelivät muun muassa Michael Rosenbaum ja Selma Blair.

### ''Buffy''
Vuonna 2002 Skye vieraili *Buffy, vampyyrintappaja* -sarjassa sen seitsemännellä ja viimeiseksi jääneellä tuotantokaudella yhteensä kaksi kertaa. Hän vieraili Cassie Newtonina ensi kertaa kauden neljännessä jaksossa *Avun tarpeessa*, ja seuraavan kerran hän esiintyi kauden seitsemännessä jaksossa *Pahan pauloissa* tällä kertaa Ensimmäisen pahan roolissa. Hänen ei alun perin ollut määrä esiintyä jälkimmäisessä jaksossa vaan Taraa näytelleen Amber Bensonin oli määrä palata jakson ajaksi sarjaan. Benson oli kuitenkin haluton kuvaamaan Taraa pahana eikä halunnut palata rooliin, minkä vuoksi Cassien hahmo otettiin vielä kerran mukaan sarjaan.

### Muut työt
Skye on vieraillut lukuisissa televisiosarjoissa ja esiintynyt useissa elokuvissa. Hän on vieraillut muun muassa televisiosarjassa ** vuosina 2003–2005 yhteensä neljän jakson verran. Hänen muihin televisiovierailunsa kuuluvat muun muassa sarjat *[[House (televisiosarja)|House]]*, *[[Bones]]* ja *[[Aavekuiskaaja]]*. Skye on esiintynyt muun muassa elokuvissa *[[28 päivää]]* (2000), *Red Dragon* (2002), *Carolina* (2003) ja *One Missed Call* (2008). Hänen uusimman elokuvansa *Like Moles, Like Rats* on määrä ilmestyä vuonna 2008.

## Lähteet

## Aiheesta muualla
*
Zwijndrecht (Alankomaat)

**Zwijndrecht** on kunta ja kaupunki Alankomaissa Etelä-Hollannin provinssissa. Asukkaita kaupungissa on 44&nbsp;445 (1.1.2011) ja väestötiheys on 2&nbsp;184 as./km². Kunnan pinta-ala on 22,77 neliökilometriä, josta vettä on 2,43 km². Kunnan pormestari on Dominic Schrijer.

Zwijndrecht sijaitsee IJsselmonden saaren eteläosassa, Oude Maas, Beneden-Merwede ja Noord-jokien yhtymäkohdassa. Zwijndrechtin naapurikunnat ovat Ridderkerk pohjoisessa, Hendrik-Ido-Ambacht koillisessa, Papendrecht idässä, Dordrecht kaakossa, Binnenmaas lounaassa ja Barendrecht luoteessa.

Zwijndrechtin ystävyyskaupungit ovat Saksassa Norderstedt, Slovakiassa Poprad ja Belgiassa Zwijndrecht.

## Etymologia

Nimi Zwijndrecht on yhdistelmä kahdesta länsifrankkilaisesta sanasta, *zwin* ja *drecht*. *Zwin* on käännettävissä sanaksi ”vuorovedet” ja *drecht* puolestaan sanaksi ”ylityspaikka”. Sana Zwijndrecht tarkoittaa siis ”vuorovesiä, jotka voi ylittää.” Tämä nimitys juontuu siitä, että aikoinaan Zwijndrecht oli matalan vuoroveden aikana yhteydessä Dordrechtiin. Kun vuorovesi jälleen nousi, olivat nämä kaksi paikkakuntaa jälleen erillään. Alun perin nimi ”Zwijndrecht” tarkoitti koko Oostendamin ja Heerjansdamin välillä sijaitsevaa, Waal-, Oude Maas-, Noord- ja Pelster-jokien rajaamaa Zwijndrechtin polderia. Nykyisen Zwijndrechtin alueella aikoinaan asuneet ihmiset patosivat alueen tulvien varalta jo keskiajalla.

## Historia

Zwijndrechtin polderi () liittyy läheisesti nykyiseenkin Zwijndrechtin kuntaan. Ensimmäistä kertaa nimi ”Zwijndrechtse waard” mainitaan vuodelta 1006 peräisin olevassa piispa Anstridin lahjakirjeessä. Vuonna 1322 aluetta koetteli tulva, joka vaati myös ihmishenkien menetyksiä. Tämän jälkeen Willem III päätti alkaa kehittämään suunnitelmia alueen patoamiseksi. Hän lupasi tammikuussa 1331 polderin osien patoajille omistusoikeuksia osiin polderista. Sittemmin polderi saatiin padotuksi ja ensimmäinen kirkko valmistui Rijsoordiin. Noin vuoden 1395 tienoilla kirkot rakennettiin myös Heer Oudelands Ambachtiin, Heerjansdamiin, Kijfhoekiin ja Hendrik Ido Ambachtiin. Myöhemmin valmistui vielä Schobbelands Ambachtin kirkko.

Zwijndrecht sai virallisen ”kunnan” aseman vuonna 1833. Vuonna 1855 Meerdervoort yhdistyi Zwijndrechtiin. Vuonna 1857 Kijfhoek ja Heer Oudelands Ambacht yhdistyivät Groote Lindtin kanssa. Vuonna 1881 Groote Lindtkin yhdistyi Zwijndrechtiin. Heerjansdam yhdistyi kuntaan vasta 1. tammikuuta 2003. Ensimmäinen maininta Heerjansdamista on vuodelta 1323.

Zwijndrechtin alueen asukkaat ovat elättäneet itsensä vuosisatojen ajan muun muassa kalastuksella sekä maanviljelyllä. Suunnilleen 1900-luvun alkupuolella kunnassa tuotettuja vihanneksia alettiin viedä Saksaan ja Englantiin. 1800-luvun puolivälissä Zwijndrechtiin perustettiin muun muassa olutpanimo ja lasi- ja suklaatehdas. Noin vuonna 1900 kuntaa avattiin kemikaalitehtaita ja 1900-luvun aikana kunnan teollisuus kasvoi nopeasti.

## Lähteet

## Aiheesta muualla

* Virallinen kotisivu 
* Zwijndrechtin kartta
Kanneviskaali

**Kanneviskaali** oli erityissyyttäjänä toimiva hovioikeuden virkamies 1990-luvun alkuun asti. Virkaan vaadittiin oikeustieteen kandidaatin tutkinto. Lisäksi kanneviskaalilla täytyi olla kokemusta tuomarin tehtävistä. 

Kanneviskaalin tehtävänä oli valvoa alioikeuksien, eli kihlakunnanoikeuksien ja raastuvanoikeuksien toiminnan lainmukaisuutta. 

Kanneviskaali toimi syyttäjänä jutuissa, jotka ensimmäisenä asteena käsiteltiin hovioikeudessa. Näitä olivat mm. alituomarien virkarikosasiat.

Kanneviskaaleista luovuttiin alioikeusuudistuksen yhteydessä. Hovioikeudessa on nykyisin tarkastusviskaaleja, jotka ovat hovioikeuden esittelijöitä, joiden tehtäväksi on annettu käräjäoikeuden toiminnan valvonta. Tarkastusviskaali ei ole erityinen virka vaan tehtävä annetaan määräajaksi jollekin hovioikeuden viskaalille.

Syyttäjäntehtävissä hovioikeuden ensisasteen jutuissa toimivat nykyisin valtionsyyttäjät.

## Lähteet

*FINLEX - Säädökset alkuperäisinä: 228/1988
Live at the Fillmore East (Neil Youngin albumi)

**Live at the Fillmore East** on Neil Youngin ja Crazy Horsen vuonna 2006 julkaistu livealbumi. Young ja Crazy Horse tekivät helmi- ja maaliskuussa vuonna 1970 konserttikiertueen Yhdysvalloissa tukeakseen albumia *[[Everybody Knows This Is Nowhere]]*. Albumi sisältää 6. ja 7. maaliskuuta tältä kiertueelta nauhoitettuja esityksiä. Kiertue oli Youngin ja Crazy Horsen viimeinen, jolla oli mukana kitaristi Danny Whitten. Mukana oli myös Jack Nitzsche Crazy Horsen virallisena jäsenenä. 

Kappaleet "Everybody Knows This is Nowhere", "Down by the River" ja "Cowgirl in the Sand" ovat albumilta *Everybody Knows This Is Nowhere*. Live-esitys kappaleesta "Come on Baby Let's Go Downtown" on julkaistu aiemmin Youngin vuonna 1975 ilmestyneellä albumilla *[[Tonight's the Night]]* ja studioversio vuonna 1971 Crazy Horsen ensialbumilla *[[Crazy Horse (albumi)|Crazy Horse]]*. Kaksi kappaleista julkaistiin vasta vuosia konsertin jälkeen. "Winterlong" ilmestyi kokoelma-albumilla *[[Decade]]* vuonna 1977 ja "Wonderin" albumilla *[[Everybody's Rockin']]* vuonna 1983.

## Kappaleet
Kaikki kappaleet Neil Youngin ellei toisin mainittu.

# "Everybody Knows This is Nowhere" – 3:36
# "Winterlong" – 3:40
# "Down by the River" – 12:24
# "Wonderin'" – 3:35
# "Come on Baby Let's Go Downtown" (Danny Whitten) – 3:51
# "Cowgirl in the Sand" – 16:09

## Kokoonpano
* Neil Young ‎– kitara, laulu
* Danny Whitten ‎– kitara, laulu
* Jack Nitzsche ‎– sähköpiano
* Billy Talbot ‎– bassokitara
* Ralph Molina ‎– rummut, laulu

## Arviot
* Allmusic: 
* Rolling Stone: 

## Lähteet
*HyperRust: Chronology - The Seventies

### Viitteet
Muodin huipulle

**Muodin huipulle** (*Project Runway*) on huippumalli Heidi Klumin juontama yhdysvaltalainen tositelevisio-ohjelma, jossa 12–16 muotisuunnittelijaa kilpailee asukokonaisuuksia suunnittelemalla kilpailun voitoista: 100&nbsp;000 dollarin apurahasta oman malliston luomiseksi ja kokonaisesta muotinäytöksestä New Yorkin muotiviikolla.

Joka viikko kilpailijat saavat uuden tehtävän. Heidän on suoriuduttava tehtävästä määrätyn ajan sisällä, yleensä päivässä tai kahdessa. Kun he ovat valmistaneet vaateluomuksensa, ne esitellään tavallisesti kilpailijoiden valitsemien mallien päällä. Tuomarit arvostelevat asut: parhaimman asun tehnyt voittaa tehtävän ja saa kilpailun alkuvaiheilla koskemattomuuden seuraavan jaksoon, sekä toisinaan jonkin palkinnon, kuten artikkelin johonkin muotilehteen tai suunnittelemansa asun myyntiin. Huonoimman asun tehnyt suunnittelija pudotetaan kisasta. Kauden finaali järjestetään New Yorkin arvostetuilla Olympus-muotiviikoilla, joille finalistit tekevät omat mallistot.   

## Suomalainen versio
Sarjasta on valmistettu myös suomalainen versio, jonka ensimmäinen kausi nähtiin MTV3:lla ja Subilla syksyllä 2009. Ohjelman vetäjänä toimi Minna Cheung ja muotisuunnittelijoiden mentorina Jaakko Selin. Ensimmäisen suomalaisen *Muodin huipulle* -kilpailun voitti Katri Niskanen. Toisella tuotantokaudella ohjelmaa juonsi Nora Vilva ja suunnittelijoiden mentorina toimi muotisuunnittelija Janne Renvall. Selin puolestaan jatkoi vakiotuomarina. Toisen tuotantokauden voittajaksi valittiin Linda Sipilä.

## Lähteet

## Aiheesta muualla

*
*Sub-ohjelmainfo: Muodin huipulle
*Suomalainen Muodin huipulle -ohjelma
*Muodin huipulle 2011 -taustablogi
Yhdysvaltain kauppalaivasto

**Yhdysvaltain kauppalaivasto** () käsittää Yhdysvaltain yksityisomistuksessa olevat kauppalaivat. Sen tehtävänä on rahdin ja matkustajien kuljetus. Sota-aikana se on laivaston alaisuudessa ja sitä käytetään joukkojen ja tarvikkeiden kuljettamiseen kriisialueille. Vuonna 2006 sillä oli palveluksessaan 69&nbsp;000 henkilöä ja 465 laivaa.

## Historia

Yhdysvaltain vapaussodassa merirosvot häiritsivät brittien huoltoyhteyksiä Yhdysvaltain itärannikolla ja valtamerellä. Toisessa maailmansodassa Yhdysvaltain kauppalaivasto menetti 733 alusta ja 8&nbsp;651 merimiestä.

Kansainvälisen merenkulkujärjestön jäsenenä Yhdysvallat on mukana useissa merenkulkua säätelevissä sopimuksissa.
Arthur Aspelin

**Gustaf Arthur Aspelin** (2. helmikuuta 1868 Lestijärvi – 22. syyskuuta 1949 Raahe) oli suomalainen varatuomari ja kansanedustaja. Hän oli ammatiltaan everstiluutnantti evp. 

Arthur Aspelin kirjoitti ylioppilaaksi 1886 ja suoritti kameraalitutkinnon 1891. Hän palveli Suomen vanhassa sotaväessä sen lakkauttamiseen asti vuoteen 1902. Hän suoritti oikeustutkinnon 1892 ja sai varatuomarin arvon 1902. Sen jälkeen hän toimi tuomarin virassa Lapissa 1904–1906 sekä Vaasan poliisimestarina 1906–1910. Ura Vaasan poliisimestarina päättyi riitoihin Suomen kenraalikuvernööri Franz Albert Seynin kanssa, jonka vuoksi hän erosi virastaan. Aspelin muutti tämän jälkeen Inariin, jossa hän asui vuodet 1910–1918 harjoittaen metsästystä, kalastusta, poronhoitoa ja kullanhuuhdontaa.

Vuonna 1918 Aspelin astui Suomen armeijan palvelukseen kapteenina toimien aluksi Tornion rajasuojeluskunnan komentajana ja seuraavana vuonna majuriksi ylennettynä kutsuntapäälliköksi Kittilään. Vaikka hän oli armeijan palveluksessa, hänen tehtävänsä katsottiin mahdollistavan kansanedustajuuden. Niinpä hänet valittiin kansanedustajaksi Edistyspuolueesta Lapinmaan vaalipiirissä. Kansanedustajana hän oli kulkulaitosvaliokunnan, perustuslakivaliokunnan ja sotilasasiainvaliokunnan jäsen työskennellen kansanedustajana 5.9.1922 – 30.4.1924. Organisaatiouudistuksen myötä Aspelin siirtyi kutsuntapiirin päälliköksi Kainuuseen. Hänet ylennettiin 1927 everstiluutnantiksi, ja hän jäi eläkkeelle tehtävästä 1930.

Everstiluutnantti, varatuomari Arthur Aspelin kuoli Raahessa syyskuussa 1949.

## Lähteet
* 

### Viitteet
Nigel Bruce

**Nigel Bruce** (4. helmikuuta 1895 Ensenada, Baja California, Meksiko – 8. lokakuuta 1953 Santa Monica, Kalifornia, Yhdysvallat) oli brittinäyttelijä, joka muistetaan parhaiten tohtori Watsonin roolista monissa Sherlock Holmes elokuvissa ja radiokuunnelmissa.

Bruce syntyi Ensenadassa, Meksikossa hänen vanhempiensa ollessa siellä lomamatkalla. Ensimmäisen maailmansodan aikana hän palveli luutnanttina Ranskassa ja haavoittui vaikeasti 1915 saatuaan 11 luotia vasempaan jalkaansa Cambraissa.

Elokuvauransa aikana Bruce esiintyi 78 elokuvassa, muun muassa Alfred Hitchcockin elokuvissa Rebekka (1940) ja Vaarallisia valheita (1941).

Brucen tunnetuin roolihahmo oli Sherlock Holmesin aisapari tohtori John Watson. Tätä roolia hän esitti 14 elokuvassa ja yli 200 radiokuunnelmassa vuosien 1939–1946 välillä Basil Rathbonen esittäessä Sherlock Holmesia. Vuosien 1946–1947 radiokuunnelmissa Sherlock Holmesia esitti Tom Conway.

Nigel Bruce kuoli sydänkohtaukseen 1953.
Jeremy Brett

**Jeremy Brett** (oik. **Peter Jeremy William Huggins**, 3. marraskuuta 1933 Berkswell, Warwickshire, Englanti – 12. syyskuuta 1995 Lontoo, Englanti) oli englantilainen näyttelijä. Uransa aikana hän esiintyi useissa televisiosarjoissa ja elokuvissa. Hänen tunnetuin roolinsa oli Sherlock Holmes Tv-sarjassa *[[Sherlock Holmesin seikkailut (televisiosarja)|Sherlock Holmesin seikkailut]]*.
Hän on esiintynyt myös mm. My Fair Ladyn elokuvaversiossa ja *Macbethin* ja *Dorian Grayn muotokuvan* televisioversioissa.

Brett opiskeli nuorena Eton Collegessa ja Central School of Speech and Dramassa, Lontoossa. Hän avioitui näyttelijä Anna Masseyn kanssa vuonna 1958. Heille syntyi poika David Huggins vuonna 1959, mutta pari erosi vuonna 1962. Brett avioitui toisen kerran vuonna 1977 Joan Wilsonin kanssa. Wilson kuoli syöpään vuonna 1985. Brett kuoli sydänkohtaukseen 61-vuotiaana vuonna 1995.

## Elokuvat
*Moll Flanders (1996)
*Mad Dogs and Englishmen (1995) 
*The Medusa Touch (1978) 
*Nicholas and Alexandra (1971) 
*My Fair Lady (1964)
*Act of Reprisal (1964)
*Girl in the Headlines (1963)
*The Wild and the Willing (1962)  
*Svengali (1954) 

## Lähteet

## Aiheesta muualla
*
*BFI Screenonline: Brett, Jeremy (1933-1995)
Those Who Tell the Truth Shall Die, Those Who Tell the Truth Shall Live Forever

**Those Who Tell The Truth Shall Die, Those Who Tell The Truth Shall Live Forever** on teksasilaisen post-rock-yhtye Explosions in the Skyn toinen kokopitkä albumi. Se sisältää kuusi raitaa, jotka on jaettu kansilehtisessä kuvattuun kahteen osioon; ensimmäiset kolme kuuluvat "Die" -puolelle, ja toiset kolme "Live Forever" -puolelle. Albumin nimi viittaa tähän jakoon. 

Albumin ulkoasu on David Loganin käsialaa. Se perustuu The Angel of Monsiin, ensimmäiseen maailmansotaan sijoittuvaan legendaan Monsin taistelussa brittisotilaita suojanneesta enkelistä.

Albumin julkaisun paikkeilla syntyi keskustelua sen viittauksista syyskuun 11. päivän terrori-iskuihin. Se julkaistiin vain muutamia päiviä ennen tapahtumaa, ja sen kannessa olevat lauseet *"This plane will crash tomorrow"* ("Tämä kone törmää huomenna") ja *"Help us stay alive"* ("Auta meitä pysymään hengissä") voitaisiin tulkita asiaan liittyviksi. Viittaukset ovat tietysti sattumaa.

Levyn raita "Have You Passed Through This Night?" on yksi harvoista yhtyeen kappaleista, jolla on sanoja. Kappaleella on sample sotaelokuvasta *[[Veteen piirretty viiva (elokuva)|Veteen piirretty viiva]]*.

## Kappaleet
### Die
#
#
#

### Live Forever
#
#
#

## Arviot
* Allmusic: 
* Pitchfork Media: 8.9/10

## Lähteet

## Aiheesta muualla
* Those Who Tell the Truth Shall Die, Those Who Tell the Truth Shall Live Forever discogs.com -sivustolla
Beyond Good & Evil (videopeli)

**Beyond Good & Evil** on Ubisoftin kehittämä toimintaseikkailupeli, jonka se julkaisi GameCubelle, Microsoft Windowsille, PlayStation 2:lle ja Xboxille vuonna 2003. Tarinan päähahmo on tutkiva journalisti Jade, joka toimii vastarintaliikkeen jäsenenä. Liikkeen tarkoituksena on paljastaa planeettaa uhkaava aliensalaliitto. Pelaaminen koostuu pulmien ratkonnasta, taistelusta ja valokuvien ottamisesta.

Pelistä on julkaistu Full HD -versio PlayStation Network ja Xbox Live Arcade -verkkopalveluissa vuonna 2011. Uutta versiota varten pelin hahmomalleja, tekstuureja ja soundtrackia parannettiin. Peli on julkaistu uudestaan myös muun muassa Steam-palvelussa. Vuonna 2024 julkaistiin uusi *remaster*-versio.

Pelin luoja Michel Ancel suunnitteli *Beyond Good & Evilin* olevan ensimmäinen osa trilogiasta. Vaikka peli sai kriitikoilta hyvän vastaanoton, se ei menestynyt kaupallisesti. Vuonna 2008 pelille ilmoitettiin olevan kehitteillä jatko-osa *[[Beyond Good & Evil 2]]*, jota on esitelty E3 2017 tapahtumassa.

## Pelaaminen
*Beyond Good & Evil* on saanut vaikutteita useista genreistä. Päähenkilö Jade käyttää aseenaan Daï-jo-keppiä taisteluissa. Joskus taisteluissa on apuna myös Pey'J-niminen sika tai Double-H-niminen IRIS-vastarintaliikkeen agentti. Jadella on lisäksi mukanaan kamera, jolla voi valokuvata esimerkiksi esineitä ja eläimiä.

*Beyond Good & Evil* sijoittuu kuvitteelliselle Hillys-planeetalle.

## Kehitys
Jade-pelimoottori kehitettiin alun perin nimenomaan *Beyond Good & Evilia* varten.

## Lähteet

## Aiheesta muualla
* 
* Viralliset kotisivut
Jekaterina Ivanova

**Jekaterina Gennadijevna Ivanova** (, s. 3. syyskuuta 1977 Novosibirsk, Venäjän SFNT) on valkovenäläinen ampumahiihtäjä, sprintin MM-mitalisti.

Ivanova aloitti ampumahiihtouransa vuonna 2002 ja osallistui maailmancupiin ensimmäisen kerran kaudella 2002–2003. Kyseisen talven Hanti-Mansijskin MM-kilpailuissa hän sijoittui normaalimatkalla yhdenneksitoista, takaa-ajossa yhdeksänneksi ja sprintissä viidenneksitoista. Torinon olympialaisissa 2006 hän sijoittui viestissä neljänneksi ja takaa-ajossa 29:nneksi.

Vuoden 2004 MM-kilpailuissa Oberhofissa Ivanova saavutti pronssia sprintistä (7,5 km). Hän jakoi mitalinsa Martina Glagowin kanssa – molemmat ampuivat yhden sakkokierroksen. Kaksikko hävisi voittajalle Liv Grete Poiréelle noin 52 sekuntia – hänkin kiersi yhden sakkokierroksen. Lisäksi hän oli takaa-ajossa kuudes ja viestissä neljäs. Hochfilzenissä 2005 hän saavutti Ljudmyla Anankan, Volha Nazaravan ja Olena Zubrylovan kanssa pronssia viestikisasta Venäjän ja Saksan jälkeen.

Kahden MM-mitalisijan lisäksi hän on saavuttanut maailmancupissa yhden palkintokorokesijan; Holmenkollenin sprintin kolmossijan kaudella 2005–2006. Hän ei ole kilpaillut tämän jälkeen.
 
## Lähteet
*
Zwijndrecht (Belgia)

**Zwijndrecht** on kunta Antwerpenin provinssissa, Flanderissa, Belgiassa. Zwijndrechtissä oli 1. tammikuuta 2008 18&nbsp;421 asukasta, joista naisia oli 9&nbsp;361 ja miehiä 9&nbsp;060. Pinta-alaa kunnalla on 17,82 km² ja asukastiheys on 1&nbsp;034 as./km².

Vuonna 1977 Burchtin kunta liittyi osaksi Zwijndrechtiä. Zwijndrechtin naapurikunnat ovat Beveren, Kruibeke ja Antwerpen. 

Zwijndrechtin ystävyyskaupungit ovat Idstein Saksassa ja Zwijndrecht Alankomaissa.

## Tunnettuja asukkaita

* Alfred Ost (1884–1945), taiteilija
* Leo Tindemans (s. 1922), poliitikko ja Belgian entinen pääministeri.

## Lähteet

## Aiheesta muualla

*Kunnan virallinen kotisivu
Rajajääkäriprikaati

**Rajajääkäriprikaati** perustettiin Päämajan käskyllä 26. kesäkuuta 1944 ja sen joukoiksi määrättiin Rajajääkäripataljoona 4 (RjP 4), Rajajääkäripataljoona 7 (RjP 7) sekä Rajajääkäripataljoona 8 (RjP 8). Prikaati löi takaisin suomalaisen punaupseerin, eversti Valter Vallin komentaman Neuvostoliiton 30. prikaatin hyökkäyksen Ruotausjärven, Shemeikan ja Kontron maastossa käydyissä taisteluissa 18.-22. heinäkuuta 1944.

## Komentajat
*eversti Kustaa Inkala
Phở

**Phở** (IPA:  , ) on vietnamilainen riisinuudelikeitto. Keitto valmistetaan maustetusta häränhäntä-, luu- tai kanapohjaisesta lihaliemestä. Mausteina voidaan käyttää muun muassa sipulia, saigoninkanelia, kanelia, tähtianista tai kardemummaa.

## Lähteet
*

## Viitteet
The Candy Spooky Theater

**The Candy Spooky Theater** () on japanilainen visual kei -indieyhtye, joka julkaisi vuonna 2005 ensimmäisen kokopitkän albuminsa *Living Dead Spooky Doll's Family in the Rock n' Childs Spook Show Baby!!*. Se perustettiin 2002-luvulla. Yhtyeessä oli alun perin kaksi jäsentä: Jack Spooky (laulu), Peggy (basso). Zull liittyi bändiin myöhemmin (2004-luvulla?). Zull erosi The Candy Spooky Theaterista vuonna 2007. Kiddy Skeleton tuli hänen tilalleen (erosi v. 2008). Heidän musiikkinsa on ottanut vaikutteita Tim Burtonin elokuvista (varsinkin The Nightmare Before Christmasista), Bela Lugosista, Boris Karloffista, George Romerosta, Vincent Pricesta ja Sam Raimista.

## Jäsenet

*Jack Spooky (Prince Of Vampire Doll) (laulu)
*Kal Bone Jr. (Pierrot Of Darkness Doll) (kitara)
*Peggy (Princess Of Sexual Which Doll) (basso)

## Ex-jäsenet

*Kiddy Skeleton (Electric Barbed Strings, The Creature of The Skull Collector Doll) (kitara)
*Zull (sound of fascination guitar, mad anatomist doll) (kitara)

## Albumit

*[2007.03.23] Living Dead Spooky Doll's Family in the Rock n' Childs Spook Show Baby!!

## Singlet

*[2004.03.21] Pumpkins Scream in the Dead of Night Parade 
*[2005.09.09] Wonderland 
*[2005.10.31] Murderland 
*[2006.07.05] The Bedroom

## Musiikkivideot

*Exosist
*Nejimaki Denki Isu (The Wind-Up Electric Chair)

## Aiheesta muualla

*http://www.geocities.jp/tcst666/
*http://www.myspace.com/candyspookytheatermurder
*http://sound.jp/zull/
*http://yaplog.jp/jackspooky/ 
*http://yaplog.jp/giggles-peggy/
Tiikerin oma elokuva

**Tiikerin oma elokuva** (*The Tigger Movie*) on vuonna 2000 ensi-iltansa saanut animaatioelokuva, jonka ohjasi Jun Falkenstein. Se huomioitiin myös kolmella Annie-ehdokkuudella parhaasta ohjauksesta, musiikista ja ääninäyttelemisestä vuonna 2000.

## Juoni
Tiikeri tajuaa Ruun huomautuksesta, ettei hän tiedä perheestään mitään ja ryhtyy etsimään Tiikereiden sukupuuta ja sukulaisia. Hän ei löydä mitään, joten Nalle Puh ja kumppanit säälivät Tiikeriä tekemällä hänelle valekirjeen, jossa he esittävät olevansa Tiikerin sukulaisia. Tästä alkaa myös melkoinen ongelma, jota Nalle Puh ja kumppanit eivät odottaneet, kun Tiikeri väittää tietävänsä, että hänen perheensä on tulossa vierailulle. Muut joutuvat pakon edessä pukeutumaan Tiikerin valeasuihin esittääkseen hänen kauan poissa ollutta perhettä. 

Totuuden paljastuessa Tiikeri vaipuu masennukseen ja lähtee lumisena yönä vaeltelemaan pitkin Puolen hehtaarin metsää löytäen suuren puun. Tiikeri ryhtyy huutelemaan muita tiikereitä kiivetessään puuhun. Kani ja muut metsän asukkaat lähtevät etsimään Tiikeriä ja löytävät hänet alakuloisena puusta. Kani suostuttelee Tiikeriä palaamaan takaisin, sillä hänellä on jo perhe, huolimatta siitä, ettei heillä ole mustaoransseja raitoja eivätkä he ole yhtä hyviä pomppimisessa.

## Ääniroolit
### Alkuperäiset äänet

### Suomenkieliset äänet

Suomenkielisen käännöksen ja ohjauksen teki Pekka Lehtosaari. Heikki Lehtosaari käänsi laulut.

## Aiheesta muualla
* Disneyn Tiikerin oma elokuva
Sarvilosserokala

**Sarvilosserokala** (*Lactoria cornuta*) on losserokaloihin kuuluva kala. Losserokalojen pitämistä akvaariossa ei suositella siksi, että ne voivat stressitilanteissa tai vahingoittuessaan päästää akvaarioon myrkkyä, joka tappaa muut kalat.

## Koko ja ulkonäkö
Sarvilosserokala voi kasvaa luonnossa 50&nbsp;cm pitkäksi, mutta jää akvaariossa yleensä paljon pienemmäksi, alle 30-senttiseksi. Se on pohjaväriltään keltainen ja sen ihoa koristavat pyöreähköt valkoiset pilkut. Otsasta törröttää kaksi sarvea, takaruumiissa on kahvamaiset ulokkeet. Muuten vartalonmuoto on kulmikas. Sarvilosserokalalla on omalaatuinen uintitapa joka näyttää leijumiselta. Se on hidas uimari ja helppo pyydystää, ja kiinni otettaessa se voi päästää murisevaa ääntä.

## Alkuperä
Sarvilosserokala on peräisin Indopasifiselta merialueelta.

## Ravinto
Sarvilosserokalat ovat kaikkiruokaisia; akvaariossa niille tarjotaan sekä lihapitoista ruokaa että kasviksia. Ne voivat puhaltaa vettä pohjahiekkaan saadakseen saaliin, kuten äyriäiset ja madot esiin.

## Lähteet
Lorenzo Brindisiläinen

Pyhä **Lorenzo Brindisiläinen** (22. heinäkuuta 1559 – 22. heinäkuuta 1619) oli italialainen kapusiini. 

Lorenzo, syntymänimeltään **Giulio Cesare Russo**, toimi muun muassa kapusiinien yleisvikaarina. Hän teki laajaa käännytystyötä ja perusti useita luostareita Keski-Euroopassa. Hän työskenteli myös armeijan palveluksessa. Myöhemmällä iällään hän pääsi Pyhän istuimen diplomaattisiin virkoihin nuntiuksena Baijeriin ja Espanjaan. 

Lorenzo kuoli 60-vuotispäivänään Lissabonissa.

Lorenzo on katolisen kirkon pyhimys, jonka juhlapäivänä on 21. heinäkuuta. Hänet julistettiin vuonna 1959 kirkonopettajaksi.

## Aiheesta muualla
Connie Morella

**Constance Albanese ”Connie” Morella** (s. 12. helmikuuta 1931) on yhdysvaltalainen republikaanisen puolueen poliitikko. Hän syntyi Massachusettsissa ja valmistui opettajaksi.

Morella istui vuosina 1987–2003 Yhdysvaltain edustajainhuoneen jäsenenä Marylandin kahdeksannesta vaalipiiristä. Hän oli näkemyksiltään republikaanien yleistä linjaa liberaalimpi.

Vuonna 2003 presidentti George W. Bush nimitti Morellan liittovaltion edustajaksi OECD:ssä. Hän toimi tehtävässä vuoteen 2007.

## Lähteet
Ken Sansom

**Ken Sansom** (2. huhtikuuta 1927 – 10. lokakuuta 2012) oli yhdysvaltalainen näyttelijä, joka tuli 1990-luvulla uudeksi vakituiseksi Kanin ääneksi Nalle Puhin animaatioissa ja elokuvissa. Hän teki kuitenkin ensimmäisen ääniroolinsa Kanina jo vuonna 1988. Sansom aloitti uransa 1970-luvulla vierailevissa rooleissa televisiosarjoissa, kuten *The Brady Bunch*, *That's My Mama*, *[[Charlien enkelit]]*, *[[Päivien viemää]]* ja *[[Waltonin perhe]]*. 1980-luvulta lähtien hän on tehnyt enimmäkseen äänirooleja ja oli muun muassa *[[The Transformers]]issa* Houndin äänenä ja  *[[Pilipalipilotit|Pilipalipiloteissa]]* Ralph Throgmortonin äänenä.

Hän kuoli 10. lokakuuta 2012 85-vuotiaana aivohalvaukseen.

## Lähteet

## Aiheesta muualla
* Ken Sansom TV.comissa  
* Ken Sansom Voice Chasersissa  
* Ken Sansom Filmreferencessa 
*
Andrea Bianchi

**Andrea Bianchi** (31. maaliskuuta 1925 – 14. marraskuuta 2013) oli italialainen elokuvaohjaaja ja -käsikirjoittaja. Hän käytti uransa aikana oikean nimensä ohella nimensä anglisoitua muotoa Andrew White.

Bianchi tunnetaan muiden muassa kauhuelokuvasta *[[Hautaholvi Helvettiin]]* (*Le notti del terrore*, 1981). 

## Lähteet

## Aiheesta muualla
*
Helsinki Midnight Sun

**Helsinki Midnight Sun** on vuosittain alkukesästä touko-kesäkuun vaihteessa Casino Helsingissä järjestettävä kansainvälinen pokeriturnausviikko. Vuoden 2008 pääturnauksen, 2&nbsp;850 + 150 € sisäänoston no limit texas hold'em -turnauksen, osallistumaksu oli korkein koskaan Suomessa järjestetyistä pokeriturnauksista. Turnauksen ykkönen oli sveitsiläinen Thomas Wolfer, joka voitti silloisen kaikkien aikojen suurimman Suomessa jaetun ykköspalkinnon 165&nbsp;085 euroa.

## Katso myös

* Helsinki Freezeout

## Aiheesta muualla

* Helsinki Midnight Sun 2013
Cathleen Synge Morawetz

**Cathleen Synge Morawetz** (5. toukokuuta 1923 – 8. elokuuta 2017 New York) oli kanadalaissyntyinen, yhdysvaltalaistunut matemaatikko. Hän johti 1980-luvulla New Yorkin yliopiston Courant Institute of Mathematical Sciencesia.

Morawetz oli American Mathematical Societyn puheenjohtajana vuosina 1995–1996. Hän istui Kansallisen tiedeakatemian jäsenenä vuodesta 1990 ja sai Kansallisen tiedemitalin 1998. Hänet valittiin Noether Lectureriksi vuosina 1983 ja 1998.

Morawetz opiskeli Toronton yliopistossa, Massachusetts Institute of Technologyssa ja New Yorkin yliopistossa. Hänen isänsä oli irlantilainen tiedemies John Lighton Synge. Hänellä oli neljä lasta miehensä, polymeerikemisti Herbert Morawetzin kanssa.

## Lähteet
Tarhapetunia

**Tarhapetunia** eli **petunia** (*Petunia* × *atkinsiana*, syn. *P.* × *hybrida*) on koristekasvi, joka kuuluu koisokasveihin. Risti sen tieteellisessä nimessä tarkoittaa, että se on kahden luonnonkasvin hybridiristeytys: pensaspetunian (*Petunia axillaris*) ja villipetunian (*Petunia integrifolia*).

Petunialajikkeet voidaan jakaa suurikukkaisiin ja pienikukkaisiin ryhmiin. Petunioiden värivalikoimaan sisältyy melkein kaikkea muuta, mutta ei oranssia ja keltaista. Lajike kasvaa 20–30 senttimetrin korkuiseksi. Petunia viihtyy parhaiten kuumassa auringonpaisteessa. Petunia tarvitsee kuitenkin lannoitusta ja kastelua runsaasti. Sade hakkaa kukat huonoiksi, varsinkin kerrannaiskukkaisilla lajikkeilla.

## Lajikeryhmiä
* Grandiflora-ryhmä
* Grandiflora Plena-ryhmä
* Milliflora-ryhmä
* Multiflora-ryhmä
* Multiflora Plena-ryhmä
* Pendula-ryhmä

## Lähteet

## Aiheesta muualla
* Suomen Lajitietokeskus: Tarhapetunia – ''Petunia'' ×''atkinsiana''
Kaasumoottori

**Kaasumoottori** on polttomoottori, joka käyttää kaasua sen polttoaineena (kiinteän tai nesteen sijaan). Polttoaineena voi olla esimerkiksi nesteytetty maakaasu tai biokaasu ja teholuokka voi olla moottorista riipuen kilowateista kymmeniin megawatteihin.

Parhaimmat modernit kaasumoottorit ovat hyötysuhteeltaan parempia kuin kaasuturbiinit. Kaasumoottoreita ja kaasuturbiineja käytetään muun muassa teollisuuslaitoksissa ja sairaaloissa lämmön ja energian tuotannossa.

## Historia
Ensimmäisen käytännöllisen kaasua käyttävän polttomoottorin rakensi Étienne Lenoir vuonna 1860. Lenoirin moottori oli kaksitahtinen ja käytti hiilikaasua ja ilmaa. Lenoirin moottoria on sanottu myös yksitahtiseksi ja se ei käyttänyt puristusta. Mäntä oli kaksitoiminen ja moottori käytti kipinää. Lenoir hyödynsi olemassa olevia ideoita kuten Robert Streetin mäntää, Isaac de Rivazin kipinäsytytystä ja Heinrich Daniel Rühmkorffin vastikään keksimää käämiä. Lenoir sai tehtyä jatkuvatoimisen moottorin, jota myös valmistettiin sarjatuotantona. Lenoirin moottoria käytettiin pumpuissa ja painamisessa. Nicolaus Otto näki matkoillaan Lenoirin moottorin ja kehitti ottomoottorin.

## Lähteet
Samettikukat

**Samettikukat** (*Tagetes*) on asterikasvien suku, jonka jäseniä käytetään koristekasveina. Suvun suomenkielinen nimi viittaa sen lajien terälehtien samettimaiseen pintaan. Voimakkaan tuoksunsa takia samettikukkia käytetään palstanvälikasvina karkottamaan tuhohyönteisiä esimerkiksi luonnonmukaisessa viljelyssä ja pihapalstoilla. Samettikukkia kasvaa luonnossa Yhdysvaltojen eteläosissa ja siitä etelään Etelä-Amerikassa asti.

Samettikukat kasvavat 15–70&nbsp;cm korkeiksi ja kukkivat keltaisen, oranssin, punaisen ja punaruskean sävyisin, yksinkertaisin tai kerratuin kukin. Erinäköisiä lajikkeita on satoja.

Samettikukka on lokakuun synnyinkukka.

## Lajeja
* isosamettikukka (*Tagetes erecta*)
* kääpiösamettikukka (*Tagetes tenuifolia*)
* pikkusamettikukka (*Tagetes minuta*)
* rohtosamettikukka eli tuoksusamettikukka (*Tagetes lucida*)
* ryhmäsamettikukka (*Tagetes patula*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Tagetes''
* Suomen Lajitietokeskus: Samettikukat – ''Tagetes''
* Samettikukat (''Tagetes'')
* ITIS: ''Tagetes''